Tittelen er også brukt i andre land. I det tyske forsvaret, Bundeswehr, er stabslege en militær grad på kaptein/kapteinløytnants (OF-2) nivå. Historisk ble graden i Tyskland oppnådd etter tre forfremmelser fra inngangsstillingen som lege i militæret og rangerte over gradene underlege (overfenrik/offiserskadett), assistentlege (løytnant) og overlege (premierløytnant); i dag kan graden stabslege tidligst oppnås tre år etter inntreden i løpet som sanitetsoffiser. Siden den er en militær grad oversettes den gjerne som kaptein/kapteinløytnant eller tilsvarende i andre NATO-land. Stabslege var også en militær grad i Østerrike-Ungarns hær på majors (OF-3) nivå. Tittelen stabslege ble tidligere også brukt i Storbritannias forsvar; i engelskspråklige land viser i sammenheng til enhver lege, ikke bare til utøvere av den moderne spesialiteten kirurgi, noe som skyldes den historiske utviklingen av begrepet.